روسیا خاریجی ایشلر ناظیرلیگی‌نین سؤزچوسو ماریا زاخارووا امریکا پرزیدنتی دونالد ترامپین "روسیانین ونزوئلا-دان چیخماسی لازیم‌دیر" سؤزلرینی تنقید ائدیب.
سؤزجو Pervıy  تلویزیون کانالیندا بو مسئله‌یه توخونا‌راق دئییب: "امریکا اولوسلار آراسی توپلومتا وئردیگی وعدلری یئرینه یئتیرمه‌لی‌دیر. بیرینه بیر یئردن چیخماسینی توصیه ائتمه‌دن اول امریکانین اؤزو سوریه-دن چیخما‌لی‌دیر".
زاخارووا امریکانین دیگر اؤلکه‌لرین قانونی منفعت‌لریله باغلی قرار وئرمه‌مه‌سی‌نین واجیب‌لیگینی ده وورغولاییب.
قئید ائدک کی، ترامپ ونزوئلا-دا اؤزونو پرزیدنت اعلان ائدن خوان گوایدونون حیات یولداشینی آغ ائوده قبولوندا روسیانین ونزوئلا-داکی مؤجودلوغونا دایر سوالا جاوابن بیلدیریب کی، روسیا ونزوئلا-دان چیخما‌لی‌دیر.
ونزوئلا میللی مطبوعاتیندا یئر آلان خبرلرده 24 مارس تاریخینده روسیا مودافعه ناظرلیگینه باغلی بیر حربی نقلیات طیاره‌سیله بیر قیریجی طیاره‌نین پایتاخت کاراکاسین قوزیی ینده کی مایگوتیا اولوسلار آراسی سیمون بولیوار هاوا لیمانینا ائندیگی و 100-دن چوخ روس عسگری ایله 35 تون طبی یاردیمین آپاریلدیغی ایره‌لی سورولدو.
سؤزچو ماریا زاخارووا ایسه ونزوئلایا گئدن حربی متخصص‌لرین ایکی اؤلکه آراسینداکی حربی-تکنیکی امکداش‌لیق چرچیوه‌سینده آدی چکیلن اؤلکه‌ده اولدوغونو بیلدیردی.
